《八十岁吟》
宋代·丘葵

自愧身无济世才，茅斋高卧白云隈。堂堂玉立窗前竹，叠叠前铺砌上苔。

白鸟去边春日落，青山断处晚潮来。逢人不必言时事，共把情怀对酒开。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。